钦定古今图书集成/明伦汇编/皇极典/第171卷 > 商
## 钦定古今图书集成/明伦汇编/皇极典/第171卷 > 商

### 成汤建国号曰商

按《史记殷本纪》不载。按《通鉴前编》：“商王践天子位
于亳，定都建国号曰商。”

### 盘庚改国号曰殷

按：《书经盘庚上》：“盘庚迁于殷。”

〈蔡传〉周氏曰：“商人称殷，自盘庚始。”自此以前，惟称商；自盘庚迁都之后，于是殷商兼称，或只称殷。

按《史记殷本纪》：“帝盘庚之时，殷已都河北。盘庚渡河
南，复居成汤之故居，迺五迁无定处。殷民咨胥，皆怨
不欲徙。盘庚告谕诸侯大臣，乃遂涉河南，治亳。”

〈注〉郑元曰：“治于亳之殷地，商家自此徙，改号曰殷。”

按《竹书纪年》成汤注：“商人后改天下之号曰殷。”